આલિયા ભટ્ટ આજે ભલે એક સફળ અભિનેત્રી હોય, પરંતુ તેને નિષ્ફળતાનો ડર લાગે છે. તે કહે છે કે નિષ્ફળતાનો ડર તો મોટા મોટા અભિનેતાઓમાં પણ હોય છે. દર શુક્રવારે કલાકારોનો એક નવો જન્મ થાય છે તો પછી મારી શું વિસાત? કેમ કે હું હજુ એક ન્યૂકમર છું. એટલું જરૂર કહીશ કે નિષ્ફળતાનો એક ફાયદો પણ હોય છે. તેનો ડર મને સતત કામમાં ગૂંથી રાખે છે અને હું શ્રેષ્ઠ કામ કરવાનો પ્રયત્ન કરતી રહું છું. ઘણી વખત નિષ્ફળતા તો ઘણી વાર પોતાનાં નિવેદનોને લઇને આલિયા ચર્ચામાં આવતી રહે છે. તે કહે છે કે હું મારી વિરુદ્ધ બોલનારા લોકોને કોઇ જવાબ આપતી નથી, કેમ કે દરેક વ્યક્તિને તમારા વિશે બોલવાનો હક છે. કોઇનો સામનો કરવા કે તેમને પ્રત્યુત્તર આપવા માટે હું બંધાયેલી નથી.